Πανετόνε σε στρώσεις με έτοιμη κρέμα βανίλια
Με ένα έτοιμο πανετόνε και ελάχιστα υλικά φτιάχνουμε το πιο εντυπωσιακό και ξεχωριστό γλύκισμα των γιορτών! Θα το έχουμε σίγουρα στο πλούσιο πρωτοχρονιάτικο brunch.
150 γρ. κουβερτούρα με γύρω στο 50% κακάο, 150 γρ. κρέμα γάλακτος με περίπου 35% λιπαρά, 1 πανετόνε έτοιμο 700 γρ. (βρίσκουμε στα σούπερ μάρκετ όλη την περίοδο των γιορτών), 2 κρέμες έτοιμες με γεύση βανίλια (π.χ. γιώτης, Danone κ.λπ.), 2 κρέμες έτοιμες με γεύση σοκολάτα (π.χ. γιώτης, Danone κ.λπ.)
Σπάμε την κουβερτούρα σε μικρά κομμάτια και τη βάζουμε σε ένα μεγάλο μπολ.Ζεσταίνουμε καλά την κρέμα γάλακτος και, προτού πάρει βράση, περιχύνουμε την κουβερτούρα. Ανακατεύουμε καλά μέχρι να έχουμε ένα λείο και γυαλιστερό γλάσο.Κόβουμε το πανετόνε σε 5 φέτες με ένα μεγάλο οδοντωτό μαχαίρι. Βάζουμε την κάτω φέτα σε μια πιατέλα και απλώνουμε από πάνω τη μία κρέμα βανίλια. Σκεπάζουμε με τη δεύτερη (από κάτω) φέτα και απλώνουμε τη μία κρέμα σοκολάτα.Επαναλαμβάνουμε τη διαδικασία, «χτίζοντας» ξανά το πανετόνε με στρώσεις κρέμας ανάμεσα. Τελειώνουμε με την πέμπτη φέτα της κορυφής. Περιλούζουμε το γλυκό με το σοκολατένιο γλάσο.Βάζουμε το πανετόνε για 5 λεπτά στην κατάψυξη και σερβίρουμε.
Αλεύρι (ζύμες),Κρέμα Γάλακτος,Σοκολάτα,Χριστούγεννα